5. ทรัพย์สินที่ใช้ในการประกอบธุรกิจ

5.1 สินทรัพย์ของบริษัทและบริษัทย่อย

รายละเอียดสินทรัพย์ถาวร ของบริษัทและบริษัทย่อย ณ วันที่ 31 ธันวาคม 2544 มีดังนี้

+----------------------------+--------------------+-------------------+
|                            | อายุการใช้งาน        | มูลค่าตามบัญชี        |
|                            |                    |                   |
|                            | (ปี)                | (ล้านบาท)          |
+----------------------------+--------------------+-------------------+
| ที่ดิน                        | -                  | 69.55             |
+----------------------------+--------------------+-------------------+
| อาคาร                      | 20 ปี               | 74.81             |
+----------------------------+--------------------+-------------------+
| ยานพาหนะและเรือเดินทะเล      | 5 ปี                | 20.05             |
+----------------------------+--------------------+-------------------+
| เครื่องมือและอุปกรณ์            | 5 ปี และ 9-12 ปี     | 2,220.18          |
+----------------------------+--------------------+-------------------+
| เครื่องตกแต่งและติดตั้ง          | 5 ปี และ 6.67 ปี     | 59.69             |
+----------------------------+--------------------+-------------------+
| ส่วนปรับปรุงสินทรัพย์เช่า         | 5 ปี                | 34.02             |
+----------------------------+--------------------+-------------------+
| สิทธิการเช่า *                | ตามอายุการเช่า       | 379.18            |
+----------------------------+--------------------+-------------------+
| งานระหว่างก่อสร้าง            | -                  | 709.44            |
+----------------------------+--------------------+-------------------+
| รวมสินทรัพย์ถาวร              |                    | 3,566.92          |
+----------------------------+--------------------+-------------------+

หมายเหตุ : * ดูรายละเอียดจากข้อ 5.3

รายละเอียดต้นทุนโครงการรอตัดจ่าย-สุทธิ ของบริษัทและบริษัทย่อย ณ วันที่ 31 ธันวาคม 2544
โปรดดูรายละเอียดในข้อ 5.2

5.2 สินทรัพย์ที่ใช้ในการประกอบธุรกิจสัมปทาน

1) สิทธิในการใช้อุปกรณ์โครงข่ายเคเบิ้ลใยแก้วนำแสงใต้น้ำของบริษัท จัสมิน ซับมารีน
เทเลคอมมิวนิเคชั่นส์ จำกัด และบริษัท ไทย ลองดิสแทนส์ เทเลคอมมิวนิเคชั่นส์ จำกัด
(ซึ่งเป็นบริษัทย่อย) ดำเนินกิจการภายใต้สัญญาสัมปทานจากองค์การโทรศัพท์แห่งประเทศไทย
เพื่อดำเนินการโครงข่ายเคเบิ้ลใยแก้วนำแสงใต้น้ำตามชายฝั่งทะเลด้านตะวันออกและตะวันตกของประเทศไทยตามลำดับ
ซึ่งเป็นสัญญาแบบสร้าง-โอน-ดำเนินการ (Build-Transfer-Operate : BTO)
โดยได้โอนกรรมสิทธิ์ในอุปกรณ์ให้แก่องค์การโทรศัพท์แห่งประเทศไทย
แต่ยังคงมีสิทธิในการใช้อุปกรณ์ดังกล่าว ซึ่งสิทธิในการใช้อุปกรณ์ ณ 31 ธันวาคม 2544
มีมูลค่าทางบัญชี 3,250.38 ล้านบาท

2) สิทธิในการใช้อุปกรณ์ระบบสื่อสารดาวเทียมของบริษัท อคิวเมนท์ จำกัด (ซึ่งเป็นบริษัทย่อย)
ดำเนินกิจการภายใต้สัญญาสัมปทานจากองค์การโทรศัพท์แห่งประเทศไทย
เพื่อดำเนินโครงการระบบสื่อสารภายในประเทศด้วยดาวเทียม
โครงการระบบสื่อสารเพื่อบริการธุรกิจผ่านดาวเทียม และโครงการโทรศัพท์สาธารณะทางไกลชนบท
ซึ่งเป็นสัญญาแบบสร้าง-โอน-ดำเนินการ (Build-Transfer-Operate: BTO)
โดยได้โอนกรรมสิทธิ์ในอุปกรณ์ให้แก่องค์การโทรศัพท์แห่งประเทศไทย
แต่ยังคงมีสิทธิในการใช้อุปกรณ์ดังกล่าว ซึ่งสิทธิในการใช้อุปกรณ์ ณ 31 ธันวาคม 2544
มีมูลค่าทางบัญชี 336.37 ล้านบาท

3) สิทธิในการใช้อุปกรณ์ที่ใช้ในการให้บริการอินเตอร์เนต
ประกอบด้วยคอมพิวเตอร์และอุปกรณ์ต่างๆที่ใช้ในการให้บริการข่าวสารข้อมูลของบริษัท จัสมิน
อินเตอร์เนต จำกัด (ซึ่งเป็นบริษัทย่อย)
ดำเนินกิจการภายใต้สัญญาสัมปทานที่ทำไว้กับการสื่อสารแห่งประเทศไทย ภายใต้ข้อกำหนดตามสัญญา
กรรมสิทธิ์ในทรัพย์สินดังกล่าวได้ยกให้แก่การสื่อสารแห่งประเทศไทยเพื่อตอบแทนการที่บริษัทย่อยจะสามารถดำเนินธุรกิจการให้บริการอินเตอร์เนตในระยะเวลา
10 ปี สิทธิในการใช้อุปกรณ์ ณ 31 ธันวาคม 2544 มีมูลค่าทางบัญชี 5.78 ล้านบาท

4) สิทธิในการใช้อุปกรณ์ระบบสื่อสารรอตัดบัญชีเป็นรายจ่ายค่าอุปกรณ์สื่อสารผ่านดาวเทียมของบริษัท
คอมพิวเนท คอร์ปอเรชั่น จำกัด (ซึ่งเป็นบริษัทย่อย)
ดำเนินกิจการภายใต้สัญญาสัมปทานจากกรมไปรษณีย์โทรเลข
ซึ่งกรรมสิทธิ์ในทรัพย์สินดังกล่าวตกเป็นของกรมไปรษณีย์โทรเลข
นับแต่วันที่เริ่มใช้อุปกรณ์นั้นในการดำเนินงานให้บริการ สิทธิในการใช้อุปกรณ์ ณ 31 ธันวาคม 2544
มีมูลค่าทางบัญชี 95.74 ล้านบาท

5) สิทธิในการใช้อุปกรณ์ที่ให้บริการเช่าวงจรสื่อสัญญาณความเร็วสูงภายในประเทศของบริษัท
สมาร์ทไฮเวย์ จำกัด (ซึ่งเป็นบริษัทย่อย)
ดำเนินกิจการภายใต้สัญญาที่ได้ทำไว้กับการสื่อสารแห่งประเทศไทย
ซึ่งกรรมสิทธิ์ในทรัพย์สินได้ตกเป็นของการสื่อสารแห่งประเทศไทย
นับตั้งแต่วันที่ได้ส่งมอบอุปกรณ์ตามสัญญา
แต่ยังคงสามารถดำเนินการให้บริการตามสัญญาเป็นระยะเวลา 10 ปี นับตั้งแต่ 3
เดือนหลังจากวันที่ลงนามในสัญญา สิทธิในการใช้อุปกรณ์ ณ 31 ธันวาคม 2544 มีมูลค่าทางบัญชี
22.01 ล้านบาท

5.3 สินทรัพย์ที่เช่ามาประกอบธุรกิจ

1) สัญญาเช่าอาคารจัสมิน อินเตอร์เนชั่นแนล

ผู้เช่า : บริษัท จัสมิน อินเตอร์เนชั่นแนล จำกัด (มหาชน)

ผู้ให้เช่า : บริษัท พรีเมียม เรียลเอสเตท จำกัด

อายุของสัญญา : มีกำหนดระยะเวลา 30 ปี เริ่ม 1 สิงหาคม 2541 ถึง 31 กรกฎาคม 2571

ค่าตอบแทนการเช่า : ค่าตอบแทนการเช่ามีจำนวน 414.99 ล้านบาท (จ่ายชำระแล้ว 144.86
ล้านบาท)

เงื่อนไขการขอขยายอายุสัญญา : - กรณีที่กฎหมายอนุญาตให้มีการเช่าได้เกินกว่า

30 ปี คู่สัญญา
ตกลงให้มีการขยายกำหนดระยะเวลาการเช่าตามสัญญานี้ออกไปจนถึงกำหนดระยะเวลาสูงสุด
โดยมีการกำหนดค่าเช่า และระยะเวลาในการชำระค่าเช่า
ตามสัดส่วนของระยะเวลาที่มีการขยายออกไป

- ผู้เช่ามีสิทธิต่ออายุสัญญาเช่าต่อไปได้อีก 30 ปี
หรือระยะเวลาสูงสุดที่สามารถเช่าได้ตามกฎหมายสำหรับอัตราการเช่าจะได้มีการตกลงต่อไป

บริษัทได้นำสัญญาเช่าฉบับนี้ไปจดทะเบียนกับสำนักงานที่ดินจังหวัดนนทบุรี สาขาปากเกร็ด เมื่อวันที่ 9
ตุลาคม 2541

2) สัญญาเช่าอาคารพาณิชย์ โครงการ เวิลด์เทรด เซ็นเตอร์ กรุงเทพฯ

ผู้เช่า : บริษัท จัสมิน สมาร์ทช็อป จำกัด

ผู้ให้เช่า : บริษัท เวิลด์เทรด พลาซ่า จำกัด

อายุของสัญญา : มีกำหนดระยะเวลา 18 ปี เริ่ม 1 กุมภาพันธ์ 2537 ถึง 31 มกราคม 2555

ค่าตอบแทนการเช่า : ค่าตอบแทนการเช่ามีจำนวน 10.13 ล้านบาท ได้ชำระเต็มจำนวนแล้ว

เงื่อนไขการขอขยายอายุสัญญา : ไม่มี

3) สัญญาเช่าเช่าระยะสั้นเพื่อประกอบธุรกิจร้านสาขาของบริษัท จัสมิน สมาร์ทช็อป จำกัด

สาขาที่ 1 ตั้งอยู่ที่ชั้น 5 ห้องเลขที่ 506บี ศูนย์การค้าเซ็นทรัลซิตี้บางนา เลขที่ 1091 หมู่ที่ 12
ถนนบางนาตราด แขวงบางนา เขตพระโขนง กรุงเทพมหานคร

สาขาที่ 2 ตั้งอยู่ที่ชั้น G ห้องเลขที่ G 05 ศูนย์การค้าเซ็นทรัลพลาซ่า สาขาลาดพร้าว เลขที่ 1697
ถนนพหลโยธิน แขวงลาดยาว เขตจตุจักร กรุงเทพมหานคร

สาขาที่ 3 ตั้งอยู่ที่ชั้นเบสเมนท์ ห้องเลขที่ บี 20/3 ศูนย์การค้าฟิวเจอร์พาร์คพลาซ่า รังสิต เลขที่
161 หมู่ที่ 2 อาคารศูนย์การค้าฟิวเจอร์พาร์คพลาซ่า รังสิต ตำบลประชาธิปัตย์ อำเภอธัญญบุรี
จังหวัดปทุมธานี

สาขาที่ 4 ตั้งอยู่ที่ชั้น G จัสมิน อินเตอร์เนชั่นแนล ทาวเวอร์ ถนนแจ้งวัฒนะ ตำบลปากเกร็ด
อำเภอปากเกร็ด จังหวัดนนทบุรี

สาขาที่ 5 ตั้งอยู่ที่ชั้น 2 ห้องเลขที่ 2046 A ศูนย์การค้าซีคอนสแควร์ เลขที่ 904 หมู่ 6
ถนนศรีนครินทร์ แขวงบางบอน เขตประเวศ กรุงเทพมหานคร

สาขาที่ 6 ตั้งอยู่ที่ชั้น 5 ห้องเลขที่ J-75 ศูนย์การค้าเซ็นทรัลปิ่นเกล้า เลขที่ 7/222
ถนนบรมราชชนนี แขวงอรุณอัมรินทร์ เขตบางกอกน้อย กรุงเทพมหานคร

ทั้งนี้ สัญญาเช่าระยะสั้นดังกล่าวข้างต้น ส่วนใหญ่มีพื้นที่เช่าประมาณ 100 ตารางเมตรต่อสาขา
อายุการเช่าไม่เกิน 3 ปี และชำระค่าเช่าเป็นรายเดือน

5.4 สินทรัพย์ที่นำไปค้ำประกันการกู้ยืม

1) บริษัท จัสมิน อินเตอร์เนชั่นแนล จำกัด (มหาชน)
ได้นำหุ้นที่ถือในบริษัทย่อยและบริษัทร่วมทั้งหมดไปจำนำหรือวางเป็นหลักประกันให้กับเจ้าหนี้
จำนำบัญชีเงินฝากธนาคาร รวมทั้งจำนองที่ดินและอาคาร เพื่อเป็นหลักประกันการชำระหนี้ (ณ 31
ธันวาคม 2543 คงเหลือยอดหนี้ค้ำประกัน จำนวน 8,976.03 ล้านเยน 109.25 ล้านเหรียญสหรัฐ
และ 1,476.61 ล้านบาท)

2) บริษัท จัสมิน ซับมารีน เทเลคอมมิวนิเคชั่นส์ จำกัด และบริษัทย่อย
ได้นำเรือเดินทะเลและสิทธิในการรับเงินในส่วนแบ่งรายได้จากโครงข่ายเคเบิ้ลใยแก้วนำแสงใต้น้ำไปค้ำประกันหุ้นกู้มีหลักประกัน
(ณ 31 ธันวาคม 2543 คงเหลือหุ้นกู้ที่ยังไม่ไถ่ถอน จำนวน 153 ล้านเหรียญสหรัฐ)

3) บริษัท จัสมิน อินเตอร์เนชั่นแนล โอเวอร์ซีส์ จำกัด (ซึ่งเป็นบริษัทย่อย) ได้นำหุ้นบริษัท จัสมิน
อินเตอร์- เนชั่นแนล จำกัด (มหาชน) ซึ่งบริษัทถืออยู่จำนวน 53 ล้านหุ้น
ไปจำนำให้กับเจ้าหนี้โดยตามเงื่อนไขในสัญญาปรับโครงสร้างหนี้บริษัทจะต้องขายหุ้นจำนวน 44
ล้านหุ้นภายในระยะเวลา 6 เดือน นับตั้งแต่วันที่สัญญามีผลบังคับใช้

นอกจากนี้บริษัท
ได้นำหุ้นที่ถือในบริษัทย่อยและบริษัทร่วมทั้งหมดไปจำนำหรือวางเป็นหลักประกันให้กับเจ้าหนี้ (ณ 31
ธันวาคม 2543 คงเหลือยอดหนี้ค้ำประกัน จำนวน 51.28 ล้านเหรียญสหรัฐ)

4) บริษัท อคิวเมนท์ จำกัด
ได้โอนสิทธิในการรับเงินในส่วนแบ่งรายได้จากโครงการโทรศัพท์สาธารณะทางไกลชนบทเพื่อค้ำประกันหุ้นกู้
(ณ 31 ธันวาคม 2543 คงเหลือหุ้นกู้ที่ยังไม่ไถ่ถอน จำนวน 2,907 ล้านบาท)

5) บริษัท คอมพิวเนท คอปอร์เรชั่น จำกัด (ซึ่งเป็นบริษัทย่อย)
ได้นำอาคารและที่ดินไปจำนองกับธนาคารเพื่อค้ำประกันหนังสือค้ำประกันธนาคารซึ่งออกในนามของบริษัทย่อย
(ณ 31 ธันวาคม 2543 คงเหลือการค้ำประกันจำนวน 30.4 ล้านบาท)

5.5 นโยบายการลงทุนและการบริหารงานในบริษัทย่อยและบริษัทร่วม

บริษัทมีนโยบายจัดตั้งบริษัทใหม่เพื่อดำเนินโครงการที่ได้รับสัมปทานหรือดำเนินธุรกิจใหม่ๆ
โดยบริษัทกำหนดให้บริษัทย่อยหรือบริษัทร่วมจัดทำผลประกอบการรายเดือน
พร้อมทั้งข้อสังเกตเสนอต่อบริษัท
โดยบริษัทจะทำการวิเคราะห์เพื่อเสนอต่อฝ่ายบริหารของบริษัทเป็นประจำ นอกจากนี้
บุคคลที่บริษัทแต่งตั้งเป็นกรรมการหรือผู้บริหารบริษัทมีหน้าที่ติดตาม
และรายงานผลการดำเนินงานหรือความคืบหน้าในเรื่องต่างๆ ต่อบริษัทอย่างรวดเร็ว